Komapanîyên Amerîkî Beşdarbûna Xebarkaran di Hilbijartinê de Hêsan Dikin
Li Amerîka gelek komapanîyên mezin bo alîkarîya di hilbijartina 2020'an destura dema betal ya dravî ji xebatkarên xwe re pêşnîyar dikin.
Li Amerîka di hilbijartinên seretayî yên di destpêka vê salê de,bi sedema kêmkirina navendên dengdanê, ji eyaletên Georgia bigire heya Wisconsin heya Ohio, dengder bi seatan di rêzên dengdanê mabûn. An niha jiber fikarên pandemîya vîrusa korona , daxwazên dengdana bi rêya postayê zêdebûne û ev jî karbidestên dengdanê gelek mijûl û xembar dike. Ber bi Roja Hilbijartinê ya di 3'yê Mijdarê, kompanîyên Amerîkî jî armanc dikin bo ku pisrgirêkek di hilbijartina seroktîya Amerîka ya 2020'an de dernekeve, alikarîyê bikin. Twitter û Apple jibo xebatkarkên biçin ser sandoqên dengdanê destura dema betal ya dravî didin. Starbucks û The Gap's Old Navy ji xebatkaran dixwazin ku li navendên hilbijartinê yên herêmî bi dilxwazî bixebitin. Tevî Nike, Abbot Laboratories ya derman çêkirinê û komapanîya teknolojiyê Qualcomm, nezîka 800 komapanî beşdarî komek aktîvîst ya serbixwe ya bi navê Time to Vote (Dema Dengdanê ye) dibin, ku komapanîyan teşwîq dike ku herî kêm bo çend seatan destûra dema betal bidin xebatkarên xwe da ku dengên xwe bi kar bînin. Komapanîyên Tiffany & Co, Levi Strauss û Walmart jî, bo karkerandestûra dema betal an demjimêrên guhertî pêşkêş kirine. Hinek komapanîyên wek Kraft Heinz û Target jî malperên înternetê saz kirine ku xebatkarên wan di derbarê qeydbûna bo dengdanê alîkarîyê bikin û bi hevkarîya Komeleya Dengderên Jin û Komeleya Neteweyî ya Hilberîneran di derbarê berbijaran de ahagdarî fêr bibin. Çend eyaletan di mehên dawî de hişyarî dan ku dibe ku hejmara têr xebatkarên li navendên dengdanan yên li heremên wan têr neke, wek mînak li eyeleta Maryland tê texmîn kirin ku 14.000 kes xebatkar kêm e. Wek bersîvdanê, komapanîyên mîna Target û The Gap dema betalî ya diravî peşnîyarê karkerên xwe kirine da ku bi dilxwazî di navendên dengdanê de bixebitin. Tê pêşbîn kirin ku xebatkarên dilxwaz yên ku di navendên dengdanê dixebitin kêm bibin ku heya niha bi piranî mirovên pîr dixebitîn. Lê îsal jiber xeterîyên pandemîya COVID-19 tê payîn ku ewê li malên xwe bimînin. Komapanîyên Amazon.com û Etsy tevlî 150 komapanîyên din tevlî platformeke bi navê Civic Alliance (Hevpeymanî ya Bajarî) bûne da ku alîkarîya dîtina 350.000 dilxwazên nû bikin. Platform li ser malpera xwe dibêje ku armanca wan giheştina rêjeya dîrokî ya dengdêrên ku di hilbijartina 2020'an de dengên xwe bidin e, ye.